Diari Oficial de la Generalitat Valenciana


Sumari del DOGV 9047, del 24-03-2021 (2021/2954)

RESOLUCIÓ de 18 de març de 2021, de la Direcció General de Labora Servei Valencià d'Ocupació i Formació, per la qual es modifica la Resolució de 30 de desembre de 2020, de la Direcció General de LABORA- Servei Valencià d'Ocupació i Formació, per la qual s'aprova la convocatòria del Programa mixt d'ocupació-formació Tallers d'Ocupació, amb càrrec a l'exercici pressupostari 2021, en aplicació de l'Ordre 6/2020, de 7 de desembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9047

Data del DOGV
:   24-03-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/2954


Data del document
:   18-03-2021

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 18 de març de 2021, de la Direcció General de Labora Servei Valencià d'Ocupació i Formació, per la qual es modifica la Resolució de 30 de desembre de 2020, de la Direcció General de LABORA- Servei Valencià d'Ocupació i Formació, per la qual s'aprova la convocatòria del Programa mixt d'ocupació-formació Tallers d'Ocupació, amb càrrec a l'exercici pressupostari 2021, en aplicació de l'Ordre 6/2020, de 7 de desembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores. [2021/2954]  
  
  
En data 9 de desembre de 2020 es va publicar en el DOGV l'Ordre 6/2020, de 7 de desembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores de la concessió de subvencions del programa mixt d'ocupació-formació tallers d'ocupació.  
En data 27 de gener de 2021 es va publicar en el DOGV la Resolució de 30 de desembre de 2020, de la Direcció General de LABORA - Servei Valencià d'Ocupació i Formació, per la qual s'aprova la convocatòria del programa mixt d'ocupació-formació tallers d'ocupació, amb càrrec a l'exercici pressupostari 2021, en aplicació de l'Ordre 6/2020, de 7 de desembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes.  
En relació amb la formació complementària de caràcter modular, per part del Servei Públic d'Ocupació Estatal s'ha comunicat que diverses especialitats formatives de la família FCO es poden programar de formar independent, sent preceptiva la prèvia inscripció de l'entitat de formació per a impartir aquestes especialitats en el Registre estatal d'entitats de formació, conforme al que s'estableix en la Llei 30/2015, per la qual es regula el Sistema de Formació Professional, i l'Ordre TMS/369/2019, de 28 de març, per la qual es regula el Registre estatal d'entitats de formació del sistema de formació professional per a l'ocupació en l'àmbit laboral, així com els processos comuns d'acreditació i inscripció de les entitats de formació per a impartir especialitats formatives incloses en el Catàleg d'especialitats formatives.  
  
Amb la finalitat d'aclarir els dubtes que pogueren sorgir quant a la necessitat o no d'inscripció de les entitats de formació en el citat registre, quan les especialitats formatives de caràcter complementari continuen impartint-se com a tals al costat de l'especialitat principal sol·licitada, es modifica en el resolc tercer de la Resolució de 30 de desembre de 2020, el paràgraf corresponent a la formació complementària de caràcter modular.  
En la disposició final primera de l'Ordre 6/2020, anteriorment citada, es faculta la Direcció General de LABORA - Servei Valencià d'Ocupació i Formació per a dictar quantes instruccions i adoptar les mesures que considere oportunes per a l'execució i aplicació d'aquesta ordre, quan hi concórreguen circumstàncies degudament motivades que ho aconsellen; quan les citades instruccions i mesures tinguen caràcter general hauran de publicar-se en el DOGV.  
D'acord amb l'exposat i fent ús de les facultats que té atribuïda aquesta Direcció General, resolc:  
  
Modificar l'antepenúltim paràgraf del resolc tercer, corresponent a la formació complementària de caràcter modular, que queda redactat com segueix:  
«D'acord amb el que es preveu en l'article 6.4 de les bases reguladores, en els projectes s'impartirà la formació complementària següent de caràcter modular:  
- FCOO03 Inserció Laboral, Sensibilització Mediambiental i Igualtat de Gènere, de 10 hores de durada.  
- FCOI02 Alfabetització informàtica: Informàtica i internet, de 25 hores de durada.  
- FCOS02 Formació bàsica de Riscos Laborals, de 30 hores de durada.  
No serà requisit que les entitats disposen de la prèvia inscripció per a impartir aquestes especialitats, mentre s'impartisquen com a formació complementària de les especialitats principals sol·licitades conduents a l'obtenció d'un certificat de professionalitat, i sempre que les entitats disposen de la preceptiva acreditació en aquestes últimes.»  
  
  
La present resolució entrarà en vigor el dia de la seua publicació en el Diari Oficial de la Generalitat Valenciana.  
  
Contra el present acte, que esgota la via administrativa, podrà interposar-se recurs potestatiu de reposició davant aquest mateix òrgan en el termini d'un mes a partir de l'endemà de la publicació de la present resolució, d'acord amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, en el termini de dos mesos recurs contenciós administratiu davant el jutjat contenciós administratiu competent, de conformitat amb el que s'estableix en l'article 8, apartat 3, així com en l'article 46, apartat 1, tots dos de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar qualsevol altre recurs que estime pertinent.  
  
  
València, 18 de març de 2021.- El director general de LABORA - Servei Valencià d'Ocupació i Formació: Enric Nomdedéu i Biosca.